BASES REGULADORAS PARA A CONCESIÓN DE SUBVENCIÓNS A ASOCIACIÓNS E COMISIÓNS DE FESTAS, PARA A REALIZACIÓN DE FESTAS POPULARES DURANTE O ANO 2016
ADMINISTRACIÓN LOCAL — Municipal — Caldas de Reis (Subvencións, 04/03/2016)

De conformidade co disposto na Resolución de Alcaldía de data 11 de Febreiro de 2016, fanse públicas as “BASES REGULADORAS PARA A CONCESIÓN DE SUBVENCIÓNS ASOCIACIÓNS E COMISIÓNS DE FESTAS PARA A REALIZACIÓN DE FESTAS POPULARES NO MUNICIPIO DE CALDAS DE REIS DURANTE O ANO 2016.” O obxecto da presente convocatoria é a regulación da concesión das subvencións a Asociacións e Comisións de Festas para a realización de festas populares no municipio de Caldas de Reis durante o ano 2016. Con estas subvencións o Concello de Caldas de Reis pretende promover a celebración de festas populares apoiando a organización dos programas festivos que realizan asociacións ou grupos de veciños así como contribuír a preservar a tradición festiva do noso municipio. Quedan excluídas de esta Convocatoria: a) As organizadas con motivo de conmemoracións ou celebracións particulares ou de orixe privado. b) As organizadas por particulares ou entidades con ánimo de lucro. c) As celebracións de especial relevancia social, tanto polo número de destinatarios como polo presuposto das festas, que sexan obxecto dunha regulación especifica ao marxe de esta convocatoria. Poderán solicitar estas subvencións as entidades e asociacións se ánimo de lucro xuridicamente constituídas que estean censadas no Concello de Caldas de Reis ou agrupacións de persoas físicas ou xurídicas, públicas ou privadas ou colectivos constituídos coa finalidade de levar a cabo o obxecto desta convocatoria, sempre que cumpran ademais os seguintes requisitos: A concesión das subvencións realizarase en réxime de concorrencia competitiva. O importe das axudas determinaranse segundo o número de orquestras ou agrupacións musicais contratadas e os días festivos que se celebren sempre e cando nese día se celebre un baile no que actúe un grupo musical en directo. Establécese unha axuda de 200 euros por cada orquestra ou agrupación musical contratada. Só será subvencionable un máximo de unha orquestra por día. Se o número de solicitudes supera o total do orzamento presupostado nesta Convocatoria, realizarase unha valoración das solicitudes e priorizar aquelas festas cun marcado carácter popular e tradicional e traxectoria consolidada. Para garantir unha distribución equilibrada das festas en todo o termo municipal, secundariamente terase en conta a distribución territorial entre as diferentes parroquias. O gasto estimado é de 10.000,00 € e irá con cargo á aplicación 3389/484.01 dos Presupostos Xerais. As entidades que soliciten algunha subvención deberán presentar as súas solicitudes no Rexistro Xeral do Concello de Caldas de Reis a partir do día seguinte á publicación no Boletín Oficial da Provincia destas Bases. O prazo de presentación da solicitude rematará dez días naturais antes da celebración da festa e, en todo caso, a solicitude deberá presentarse antes do 21 de novembro de 2016. As solicitudes presentaranse no modelo que para tal fin preparará o Concello de Caldas de Reis que estará dispoñible nas oficinas do Concello e na páxina web web www.caldasdereis.com (SUB02) e no que deberá constar: — No caso de agrupacións de persoas físicas ou colectivos constituídos coa finalidade de levar a cabo o obxecto desta convocatoria que presenten esta solicitude, deberán cumprimentar o modelo “SUB03” de constitución da agrupación e designación de representante que proporcionará o Concello. — As Asociacións legalmente constituídas deberán achegar certificado de acreditación da representación da entidade, conforme ao modelo “SUB04” que proporcionará o Concello.6.1.—As solicitudes presentadas serán valoradas de acordo cos criterios de outorgamento especificados nestas Bases pola Concellería de Cultura, formulará a proposta á Alcaldía que será a encargada de adxudicar as subvencións.6.2.—A relación de subvencións concedidas farase pública no taboleiro de anuncios e na páxina de web do Concello e será notificada a todos os solicitantes no prazo dun mes desde a publicación da resolución.6.3.—Por regra xeral, a subvención municipal non superará o 100% do presuposto total do proxecto ou actividade.6.4.—As subvencións son compatibles con outras concedidas por outras administracións ou entes públicos ou privados. Non obstante o importe das axudas recibidos non poderá superar o custe total da actividade ou proxecto que se quere desenvolver.6.5.—O pago das subvencións aprobadas realizarase preferentemente mediante transferencia bancaria. As entidades perceptoras das subvencións estarán obrigadas a: a) Organizar e realizar a actividade para a que foi concedida a subvención dentro do prazo previsto. No caso de producirse calquera alteración importante no presuposto ou no proxecto da actividade deberá comunicarllo ó Concello, que deberá autorizar o cambio. No caso de imposibilidade de realizar a actividade poderán solicitar que se lles autorice un cambio no obxecto da subvención e o Concello poderá autorizar o mesmo e manter a subvención. b) Facer constar nos materiais de difusión e publicidade a colaboración do Concello de Caldas de Reis, acompañada se procede, do logotipo correspondente, nun lugar e tamaño destacado con respecto a outros posibles colaboradores. No caso de que se realice, o material gráfico correspondente á publicidade da actividade (carteis, revistas,.) estará preferentemente redactada en galego. c) Dispoñer de permiso municipal para a realización das festas. d) Dispoñer dun seguro de responsabilidade civil que cubra esta actividade. e) Colaborar no seguimento ou solicitude de información que realice o Concello. f) Comunicar calquera outra subvención que soliciten ou que se lles conceda para a mesma finalidade. g) Facilitar toda a información que lle sexa requirida pola Intervención Xeral do Concello de Caldas de Reis, polo Tribunal de Contas e polo Consello de Contas no exercicio das súas funcións de fiscalización e control do destino das subvencións. h) Xustificación: Presentar a xustificación da subvención no prazo máximo dun mes desde a realización da festa, e en todo caso, na data límite do 30/12/2016. Para o cobro da subvención deberase achegar a seguinte documentación: De oficio incorporarase á conta xustificativa: 9.1.—O Concello de Caldas de Reis reserva para si o dereito a orientar tecnicamente as actividades, a comprobar os datos económicos e o investimento da cantidade económica outorgada así como a efectiva realización delas, e a estender e dar a coñecer publicamente as actividades subvencionadas.9.2.—En caso de incumprimento das obrigas por parte dos perceptores, o Concello poderá revogar e esixir o reintegro da subvención.10.1.—O concello quedará exento de calquera responsabilidade civil, mercantil, laboral ou de calquera outra derivada das actuacións ás que estean obrigadas as persoas ou entidades destinatarias das subvencións outorgadas.10.2.—Para o que non estea prevista nesta normativa, será aplicable a Lei 38/2003, de 17 de novembro, Xeral de Subvencións, o seu Regulamento, aprobado polo Real Decreto 887/2006, a Lei 9/2007 de Subvencións de Galicia e as disposicións legais en materia de réxime local.10.3.—A presentación de solicitudes para esta convocatoria implicará a autorización ao Concello de Caldas de Reis para facer as consultas a outras administracións que considere oportunas para solicitar información.10.4.—Conforme a normativa vixente, o Concello de Caldas remitirá a Axencia Estatal da administración tributaria, aquela información relativa as subvencións ou axudas concedidas, para asegurar o cumprimento das obrigas tributarias que lle corresponde.10.5.—De conformidade coa la Lei Orgánica 15/1999 de 13 de decembro de Protección de Datos de Carácter Persoal (LOPD), infórmase que os datos subministrados nos formularios que se presenten a esta convocatoria poden pasar a formar parte dun ficheiro automatizado de titularidade do Concello de Caldas de Reis, cuxa finalidade é a xestión da convocatoria para a que se presenta esta solicitude. O responsable do tratamento dos datos recollidos será a Concellaría de Cultura, con enderezo na Casa do Concello, 1 36650 Caldas de Reis. O Concello de Caldas de Reis e a Concellaría de Cultura comprométense a adoptar as medidas de seguridade que correspondan en cumprimento do establecido na lexislación vixente en materia de protección de datos de carácter persoal. O interesado poderá exercer os seus dereitos de acceso, rectificación, cancelación e oposición, entregando o formulario disposto para tal finalidade no Rexistro de Entrada Municipal. Conforme a normativa vixente, o Concello de Caldas remitirá a Axencia Estatal da Administración Tributaria, aquela información relativa as subvencións ou axudas concedidas, para asegurar o cumprimento das obrigas tributarias que lle corresponde. Modelos a empregar que se publicarán integramente na web www.caldasdereis.com e estarán a disposición dos interesados nas oficinas do Concello. — Modelo SUB02 de solicitude — Modelo SUB03 de constitución de comisión para a organización de festas e designación de representante (Agrupación de persoas físicas sen personalidade xurídica) — Modelo SUB04 de acreditación de representante da Asociación. — Modelo SUB06 de memoria de actividades e conta xustificativa.